open-index/open-wikipedia-markdown huggingface dataset:
Alan Cunningham

**Alan Gordon Cunningham** (født 1. mai 1887, død 30. januar 1983) var en britisk general, kjent for seieren over italienske styrker under felttoget i Øst-Afrika. Han er den yngre broren av admiralen Andrew Cunningham.

## Tidlig karriere og første verdenskrig
Cunningham ble født i Dublin i Irland. Han ble utdannet ved Cheltenham College og Royal Military Academy før han ble hæroffiser i 1906. Under første verdenskrig tjenestegjorde han i Royal Horse Artillery og mottok et Military Cross i 1915 og en Distinguished Service Order i 1918.

I 1937 ble artillerikommandør i 1. infanteridivisjon. I 1938 ble han forfremmet til Generalmajor (Major-general) og sjef for 5. luftverndivisjon.

## Andre verdenskrig
I begynnelsen av andre verdenskrig kommanderte, i korte perioder, Cunningham flere infanteridivisjoner i Storbritannia før han ble forfremmet til generalløytnant (lieutenant-general) og kommandør for de britiske og samveldestyrker i Britisk Øst-Afrika.

Under Felttoget i Øst-Afrika fikk Cunningham ordre av general Archibald Wavell (øverstkommanderende for Midtøstenkommandoen) å gjenerobre Britisk Somaliland og erobre Addis Abeba i Etiopia fra italienerne. Samtidig skulle generalløytnant William Platts styrker i Sudan rykke inn i Etiopia gjennom Eritrea. Cunninghams fremrykking startet med okkupasjonen av havnebyene Kismayo og Mogadishu ved kysten av Italiensk Somaliland. De italienske styrkene hadde allerede trukket seg tilbake videre inn i landet. 6. april 1941 entret Cunninghams styrker Addis Abeba. 11. mai møtte Cunninghams nordligste styrker, under ledelse av den sørafrikanske brigader Dan Pienaar, Platts styrker under generalmajor Mosley Mayne under beleiringen av Amba Alagi. 20. mai mottok Mayne den italienske hæren i Øst-Afrikas, under ledelse av Amedeo av Aosta, kapitulasjon ved Amba Alagi.

Cunninghams felttog var raskt og resulterte i 50 000 krigsfanger og kun 135 egne falne.

På grunn av suksessen i Øst-Afrika ble Cunningham utnevnt til sjef for den nye Åttende armé i Nord-Afrika i august 1941. Hans første oppgave var fra 18. november å lede general Claude Auchinlecks offensiv igjennom den libyske ørkenen. Felttoget støtte fort på problemer som gjorde at Cunningham ville avbryte felttoget. Hans overordnede delte ikke denne oppfatningen og han ble avsatt. Han returnerte til Storbritannia og tjenestegjorde først som kommandant for forsvarshøyskolen (the Staff College) (1942), så som øverstkommanderende i Nord-Irland (1943) og Øst-England (1944).

Cunningham ble adlet i 1941. Han ble utnevnt til ridder storkors av Sankt Mikaels og Sankt Georgs orden og ridder kommandør av Order of the Bath.

## Etter andre verdenskrig
Etter andre verdenskrig returnerte Cunningham, som i 1945 var blitt forfremmet til general i 1945, til Midtøsten som Høykommissær til det britiske Palestinamandatet fra 1945 til 1948. I 1948 utløp det britiske mandatet og staten Israel ble opprettet.

Cunningham døde i Tunbridge Wells i Kent i England.

## Referanser


## Kilder

* Roberts, Andrew: *Krigens storm : historien om andre verdenskrig sett med nye øyne*, Cappelen Damm 2010, ISBN 978-82-02-27666-9
Oude IJssel

**Oude IJssel**, eller **Alte Issel** på tysk, (begge navnene betyr «Gamle IJssel») er en elv i Tyskland og Nederland og er en av sideelvene til IJssel fra høyre med en lengde på 80 kilometer. IJssel er en av grenene i Rhindeltaet og Oude IJssel var den øvre leien til IJssel frem til man gravde ut en kanal til Rhinen, sannsynligvis i romertiden. 

Rhinen ble da det største bidraget til IJssel, selv om relativt lite av vannet i Rhinen renner denne veien og inn i IJssel–systemet. Forskjellige sideelver kan likevel gi ganske mye vann til den totale vannføringen i elven, for eksempel elvene Berkel og Schipbeek. IJssel er den eneste grenen av Rhindeltaet som mottar sideelver istedenfor å spre seg ut i flere grener. Bare nær munningen av IJssel deler den seg opp i flere grener i det mindre IJsseldeltaet.

Kilden til Oude IJssel ligger nær Borken i Nordrhein-Westfalen i Tyskland. Elven renner først sørvestover før den nesten når Rhinen nær Wesel, hvor den snur nordvestover. Etter Isselburg krysser elven grensen til Nederland (og provinsen Gelderland). Elven fortsetter ved å renne gjennom Doetinchem før den munner ut i IJssel ved Doesburg.

## Litteratur
*
Berkel

**Berkel** er en elv i Nederland og en av sideelvene til IJssel. Elven har sitt utspring i Billerbeck i Tyskland nær byen Münster i Nordrhein-Westfalen, og krysser grensen til Nederland nær Vreden (Tyskland) og Rekken (Nederland). Herfra renner elven gjennom provinsen Gelderland og munner ut i IJssel ved Zutphen etter om lag 110&nbsp;km.

Før jernbanen kom til området var Berkel en stor transportåre for varer fra Münster til Eibergen, Borculo og Zutphen, transportert i båter med flat bunn kalt *Berkelzompen*. I 1950-årene ble den nederlandske delen av elven kanalisert for å hindre flom og for å bedre dreneringen. I nyere tid har de gamle svingene i elva blitt ført tilbake i sitt naturlige leie.

## Byer langs elven
*Tyskland: Billerbeck, Coesfeld, Gescher, Stadtlohn og Vreden
*Nederland: Eibergen, Borculo, Lochem, Almen og Zutphen
## Referanser
Nada Surf

**Nada Surf** er et amerikansk band, stiftet i New York, USA i 1992 av Matthew Caws og Daniel Lorca. De er kanskje mest kjent for sangen «Popular» fra debutalbumet *High/Low* som ble gitt ut i 1996.

## Diskografi
* 1996: *High/Low*
* 1998: *The Proximity Effect*
* 2002: *Let Go*
* 2005: *The Weight Is a Gift*
* 2008: *Lucky*
* 2010: *If I Had A Hi-Fi*

## Medlemmer
* Matthew Caws – vokal/gitar
* Daniel Lorca – bassgitar/bakgrunnsvokal
* Ira Elliot – trommer/bakgrunnsvokal

## Eksterne lenker
* 
* 
* 
*  Offisiell Myspace-side
Borrowdale (Harare)

**Borrowdale** er en velstående forstad nord i Harare i Zimbabwe.

## Kontrovers
I 2006 ble flere innbyggere (inkludert britiske aristokrater) av den for det meste velstående hvite forstaden kastet ut fra sine hjem på grunn av nærheten til Mugabes nye hjem i forstaden. I 2007 kom forstaden igjen i søkelyset da det ble meldt om at 100 hovedsakelig hvite ungdommer hadde blitt arrestert under et raid mot nattklubben Glow Nightclub. De ble transportert i to politibusser og avholdt på politikammeret i sentrum av Harare. Ifølge øyevitner ble flere av ungdommene angrepet av politiet. I 2008 meldte The Guardian om stadig mer fiendtlig innstilte holdninger til det urbane hvite samfunnet i Zimbabwe.

## Referanser
Federbach

**Federbach** er en elv i Baden-Württemberg i Tyskland og er en av sideelvene til Rhinen med en lengde på 27 kilometer. Elven renner mellom Karlsruhe og Rastatt. Federbach ble i 1900 lagt om mellom Bietigheim og Durmersheim til en nytt elveleie som lå lenger øst enn det opprinnelige leiet. Denne *Federbachkanalen* ble utvidet i bredden i 1929.
Gullrush

**Gullrush** (fra engelsk *gold* + *rush*) er en betegnelse for voldsom tilstrømning av gullgravere til et bestemt område med nyoppdagede og drivverdige forekomster av gull eller andre edle mineraler. Åtte gullrush fant sted i løpet av 1800-tallet, i Argentina, Australia, Brasil, Canada, Chile, New Zealand, Sør-Afrika og USA, men tidvis også tidligere, som det kortvarige gullrushet til Wicklowfjellene i Irland i 1795. Et karakteristisk trekk ved gullrush er forestillingen at hvem som helst kunne finne store mengder gull, og en enkeltperson kunne bli rik over natten, som uttrykt i den amerikanske California-drommen, som ble umiddelbart forbundet med funn av gull i 1848.

Mens gullgruvedrift i seg selv viste seg å være lite lønnsomt for de fleste som gravde etter det og gruveeiere, tjente noen mennesker store formuer, og kjøpmenn og transportanlegg tjente store penger. Den resulterende økningen i verdens gullforsyning stimulerte global handel og investeringer. Historikere har skrevet mye om massemigrasjon, handel, kolonisering og miljøhistorie knyttet til gullrushet.

Gullrushet bidro til å stimulere bølger av immigrasjon som ofte førte til permanent bosetting i nye regioner. Aktiviteter som ble drevet av gullrushet definerte også viktige aspekter ved kulturen til de australske og nordamerikanske grensene. I en tid da verdens pengemengde var basert på gull, ga det nyutvunnede gullet økonomisk stimulans langt utenfor gullfeltene, og ble matet inn i lokale og bredere økonomiske ekspansjonene.

Gullrushet var et tema som har inspirerte mange TV-serier og bøker i henhold at det i sin tid var et veldig viktig tema på den tiden. En av disse var Jack Londons *Call of the Wild* (norsk utgave *[[Når villdyret våkner]]*) i 1903 som ble en stor suksess. Men gullrush har oppstått også tidligere i historien, eksempelvis så tidlig som i antikkens Hellas, hvis gullutvinning ble beskrevet av Diodorus Siculus og Plinius den eldre, og fantes sannsynligvis lenger tilbake i tid.

## Referanser


## Se også
* Klondike-gullrushet
* Gullfeberen i California

## Litteratur
* Brekke, Toril (201): *Gullrush*, Aschehoug, ISBN 9788203198205. Del av en romantrilogien om den norske utvandringen til Amerika,
* Ngai, Mae (2021): *The Chinese Question: The Gold Rushes and Global Politics*, W. W. Norton & Company, ISBN 978-0393634167
* White, Franklin (2020): *Miner with a Heart of Gold - Biography of a Mineral Science and Engineering Educator*, FriesenPress. ISBN 978-1-5255-7765-9 (innb.) ISBN 978-1-5255-7766-6 (uinnb.) ISBN 978-1-5255-7767-3 (eBok).

## Eksterne lenker

*«The Gold Nugget», *Object of History*
*«The Gold Rush», ''PBS' American Experience
*«Exploring the California Gold Rush»
Skromma kraftverk

**Skromma kraftverk** er en kraftstasjon eid av Sjøfossen Energi og ligger i Gildeskål kommune i Nordland, ca. 12 mil sør for Bodø. Kraftverket henter vann fra Skromdalsvatnene.

Kraftverket er et elvekraftverk, og ble bygd i 2007–2008. I desember 2008 var kraftverket under innkjøring.
 
Det er installert en peltonturbin med effekt på 2,5 MW. Årsproduksjon er 9,7 GWh.

Vann til kraftverket føres ned fra Nedre Skromdalsvatn gjennom en 250m lang tunnel med diameter på 77cm.  

## Referanser


## Kilder
* 
* NVE vannkraftdatabase
* Salten kraftsamband
Huayin

**Huayin** (kinesisk: 华阴市; pinyin: *Huàyīn Shì*) er et byfylke i byprefekturet Weinan i provinsen Shaanxi i Folkerepublikken Kina. 

I 1999 talte det 247&nbsp;771 innbyggere.

Elven Luo har sitt utspring i fylket, i sørøsthellingen av det for taoismen hellige fjell Hua Shan.

## Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

## Referanser


## Eksterne lenker
*
Avondale (Harare)

**Avondale** er en forstad til Harare i Zimbabwe. Avondale, som ligger cirka 3,5 km nord for Harare sentrum, ble forstad i 1903 og er dermed Harares eldste forstad. Avondale besto i begynnelsen kun av en gård som produserte melk og har sitt navn etter Avondale i County Wicklow i Irland. Avondale ble innlemmet i Harare kommune i 1934.

Den første offisielle ekteskapsinngåelsen i Zimbabwe fant sted på Avondale-gården i 1894 da greve de la Panouse giftet seg med Fanny Pearson (grevinne Bilie). Grevinne Billie styrte gården og forsynte Harare (da Salisbury) med 100 flasker melk til dagen og 50 kilo smør i uken.

Avondale har vokst og omfatter i dag også et område kalt Avondale West. 

I Avondale finnes et kjøpesenter, med to supermarkeder, et loppemarked, tre kinoer og flere restauranter, inkludert The Italian Bakery, Scoop, Nando's, XO, Faith Wear og andre butikker og virksomheter.
Schipbeek

**Schipbeek** er en elv i Nederland og en av sideelvene til IJssel. Elven er også en fortsettelse av Buurser Beek.

Den virkelige kilden til Schipbeek ligger i Tyskland vest i Nordrhein-Westfalen, i Ahauser Aa, som Alstätter Aa, Buurser Beek som til slutt er forbundet med Schipbeek.
Emerald Hill (Harare)

**Emerald Hill** er en forstad nordvest i Harare i Zimbabwe. Forstaden kalles Emerald Hill enten på grunn av åsens farge, som kommer av de høye antallet trær, eller på grunn av forbindelser til Irland: mange gater i forstaden har irske navn.

På åsen i de sentrale delene av forstaden ligger en skole for døve samt et barnehjem. I Emerald Hill finner man også St John's High School og Gateway Primary School.

Emerald Hill var opprinnelig en del av Avondale og ble innlemet i Harare i 1934. Det nordvestlige hjørnet av Emerald Hill, kjent som «New Emerald Hill», var opprinnelig en del av Marlborough og ble innlemmet i Harare i 1971, men ble ikke skikkelig bebygget før i 1990-årene.

## Referanser
Mount Pleasant (Harare)

**Mount Pleasant** er en forstad i den nordlige delen av Harare i Zimbabwe. Her ligger blant annet Mount Pleasant School og Universitetet i Zimbabwe.
Oscar Ludvig Stoud Platou

**Oscar Ludvig Stoud Platou** (født 16. juli 1845 i Kristiania, død 17. januar 1929) var en norsk professor i rettsvitenskap ved Det Kongelige Frederiks Universitet (Universitetet i Oslo).

Han studerte jus fra 1863 og ble cand. jur i 1869, deretter sorenskriverfullmektig. Han var amanuensis ved Universitetsbiblioteket 1871–76, der han i 1874 vant H.K.H. Kronprinsens gullmedalje for avhandlingen  «Det navngivne Handelsselskabs Retsforhold ligeoverfor Trediemand». I 1876 ble han assessor ved Kristiania byret.

Han ble dr.jur. i 1876 og var da den første som disputerte for den juridiske doktorgrad ved Det kongelige Frederiks Universitet. Han ble professor i rettsvitenskap i 1890. Han var deretter også ekstraordinær assessor i Høyesterett, medlem av aksjelovkommisjonen (1881), den nordiske sjølovkommisjonen (1882), forsikringslovkommisjonen (1883), av kommisjonen til ny lov om enkekassen (1891–92) og av nordisk kommisjon til visse tillegg til sjølovene (1911).

Han satt i direksjonen for Den Norske Enkekasse fra 1907 og var medlem av tilsynskomiteen for private forsikringsselskaper fra 1887 til 1901. Som rettsvitenskapsmann utgav han bøker om arverett, ekteskapsrett og selskapsrett. Han gikk av som professor i 1920. Han var ridder av St. Olavs Orden, kommandør av Dannebrogordenen, ridder av Nordstjerneordenen og belgiske Leopoldsordenen.

## Familie
__NOTOC__
Han var sønn av overrettsjustitiarius og revisjonsminister Frederik Christian Stoud Platou (1811–1891) og Constance Henriette Reiertsen  (1820–1893).  I 1876 giftet Oscar Ludvig seg med Emma Collett (1850–1934), som var datter av amtmann og statsråd Johan Christian Collett. De ble foreldre til blant andre OL-fekter og jurist Harald Platou (1877–1946)  og kjemiker Eilif Oscar Stoud Platou (1886–1954).
:*Se [[Platou]] for mer om farsslekta og [[Collett]] for ektefellens slekt*

## Vitenskapelig produksjon
*
* *Forelæsninger over norsk Arveret* (1890, 2. Udg. 1910); 
* *Forelæsninger over norsk Søret* (1900); 
* *Forelæsninger over norsk Selskabsret*, Bd I (1906); 
* *Forelæsninger over norsk Selskabsret*, Bd II (Om Aktieselskaber, Kommanditselskaber paa Aktier, og Foreninger, 1911);
* *Forelæsninger over udvalgte Emner af Privatrettens alm. Del* (1914);
* *Forelæsninger over Retskildernes Teori* (1915).
:''Se også 

## Referanser
John Fang Xingyao

**John Fang Xingyao** (kinesisk: 房兴耀 , pinyin: *Fáng Xìngyào*; født i juni 1953 i Hedong i Shandong i Kina) er katolsk biskop av bispedømmet Linyi i provinsen Shandong i Folkerepublikken Kina, i kommunion med paven inntil 2011 og anerkjent av den kinesiske regjering. 

## Biografi
Fang fullførte sine prestestudier ved det nasjonale presteseminar i Beijing i 1989 og ble presteviet i juli samme år av biskop Joseph Zong Huaide, som da var formann for de regimetro katolske biskopers bisperåd.

Han ble bispeviet den 27. juli 1997 av biskop Thomas Zhao Fengwu av Yanzhou, og ble første biskop av Linyi siden den tyske Steylermisjonæren Charles Weber måtte forlate Kina etter kommunistenes maktovertagelse. Han var da også Kinas yngste biskop, og den første «offisielle» kinesiske biskop som var blitt presteutdannet helt og holdent ved et presteseminar i Kina åpnet etter at religionene fikk anledning til å gjenoppta sitt virke i 1980-årene. 

Han har objektivt sett pådratt seg automatisk (*latæ sententiæ*) ekskommunikasjon ved å bispevie Paul Lei Shiyin 29. juni 2011 og Joseph Huang Bingzhang 14. juli 2011 uten pavelig mandat.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop *John Fang Xingyao* (1953-) *1997

## Referanser
Anthony Zhong Changfeng

**Antonius Zong Changfeng** (født 13. desember 1932 i landsbyen Nanyue i Kina, død 22. november 2011 samme sted) var katolsk undergrunnsbiskop i Kina. 

## Biskop
Den 27. oktober 2000 ble han ordinert til koadjutorbiskop av Kaifeng, men ettersom myndighetene motsatte seg det, kunne han ikke flytte til Kaifeng. Dermed måtte han fortsette å virke – som om han var vanlig prest – i Zhouzhi. Ettersom han tilhørte undergrunnskirken, måtte han også periodevis holde seg skjult.

I 2008 måtte han nedlegge sitt embede av helbredsgrunner.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop *Casimir Wang Milu* (1943-2017) *1981
* Biskop Stephen Li Xinzheng (1915-1989) *1983
* Biskop Anthony Yang Shao-huai (Xiaohuai) (1915-1998) *1984
* Biskop John Baptist Liang Xisheng (1923-2007) *1989
* Biskop  *Anthony Zhong Changfeng (Zong Changfeng, Song Changfeng)* (1932-2011) *1998

## Referanser
Charles Vogel

**Charles Vogel** (født 3. november 1878 i Bischwihr i Alsace i Tyskland [senere fransk], død 13. april 1958 i Montbeton i Frankrike) var katolsk kinamisjonær tilhørende det parisiske ytremisjonsselskap og biskop av Shantou i Kina.
## Liv og virke
### Prest
Han begynte på det parisiske ytremisjonsselskap den 14. september 1897 og ble presteviet 23. juni 1901. Han reiste til Guangdong i Kina den 24. juli samme år. Først studerte han kantonesisk i Kanton samtidig som han underviste ved seminaret der. Han studerte senere hakka og virket blant hakkaene i Laolong i syv år, og lærte seg også hokkien og virket i fire år i Chaozhou dit han ble sendt i 1910.

I 1915 ble han misjonsprokurator.

### Biskop
Den 10. desember 1934 ble han utnevnt av pave Pius XI titulærbiskop og koadjutor av Shantou. 

Han ble bispeviet 1. mai 1935 av titulærbiskop Adolphe Rayssac, M.E.P., apostolisk vikar av Swatow/Shantou; medkonsekratorer var Gustave-Joseph Deswazières, M.E.P., emeritrert apostolisk vikar av Pakhoi/Beihai og Jean-Baptiste-Michel-Marie-Louis Pénicaud, M.E.P., apostolisk vikar av Pakhoi.

Da biskop Adolphe Rayssac trakk seg tilbake i 1935, overtok Vogel som apostolisk vikar der. Da Shantou ble elevert til bispedømme i 1946 ble Vogel ordinær biskop der.

Under sitt episkopat var han særlig opptatt av formasjonen av det kinesiske presteskap, og utviklet skoler og pastoralt arbeid, ikke minst i byen Shantou.

Han ble utvist fra det nå kommunistiske Kina i desember 1952, ankom Frankrike den 3. april 1953 og trakk seg tilbake til Montbeton der han døde fem år etter.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Pave Pius VI (1717-1799) *1775
* Kardinal Carlo Bellisomi (1736-1808) *1775
* Biskop Marcelino José Da Silva (1749-1830) *1790
* Biskop Roque José Carpegna Díaz, (1760-1845) *1803
* Biskop François-Alexis Rameaux (1802-1845) *1840
* Biskop Bernard-Vincent Laribe (1802-1850) *1845
* Biskop Jean-Henri Baldus (1811-1869) *1845
* Biskop Louis-Gabriel Delaplace (1820-1884) *1852
* Biskop François-Ferdinand Tagliabue (1822-1890) *1870
* Biskop Jean-Baptiste-Hippolyte Sarthou (1840-1899) *1885
* Biskop Jules Bruguière (Brughiero) (1851-1906) *1891
* Biskop Pierre-Marie-Alphonse Favier (1837-1905) *1898
* Biskop Stanislas-François Jarlin (1856-1933) *1900
* Biskop Giovanni Menicatti, P.I.M.E. (1866-1943) *1903
* Biskop Domenico Pozzoni, P.I.M.E. (1861-1924) *1905
* Biskop Adolphe Rayssac, M.E.P. (1866-1941) *1915
* Biskop *Charles Vogel* (1878-1958) *1900

## Referanser
Arendal torv

**Arendal torv** er Arendals torg, og kommunens tusenårssted.

## Historikk
Til midt på 1800-tallet gikk sjøen helt inn hvor tovet er idag. Stedet hadde dengang navnet «Pollen», mens det som heter Pollen i dag, het den gang «Ytre Poll». Det gikk en kanal inn der det som i dag er Havnegaten, og en fra Kittelsbukt der hvor Strandgaten er idag. Gjenfyllingen begynte etter bybrannen i 1863. Gatehandlerne holdt seg i Kirkegaten og rundt «Det gamle politikammeret», men flyttet så inn på det nye torvet. Det var frem til første halvdel av 1900-tallet midtpunktet i handelsbyen Arendal.

## Bruk
På Arendal torv omsatte bøndene fra byens nabokommuner sine produkter. I dag er handelsvirksomheten begrenset, men det arrangeres «Bondens marked» nest siste lørdag i hver måned fra april til desember. Det er også faste blomsterhandlere på torvet. Torvet hadde lang tradisjon som endestasjon for byens 17. mai-tog.

## Bygninger
Omkring Arendal torv er det flere bevarte bygninger fra gjenreisingen etter bybrannen, det er også en kjøpmannsgård i empirestil fra før brannen. En av de mest markante bygningene er det nye biblioteket, som er oppført etter kommunesammenslåingen i 1992, 7. mai 1998.

## Utsmykninger
Torvet har blitt utsmykket med en skulptur og to fontener. Den eldste fontenen er en jernfontene laget av A. Hendyside & Co i Derby, England. Den ble kjøpt inn av «nogle for byens forskjnnelse interesserede mænd», og skjenket byen 17. oktober 1873. Kostnaden var 2732,50 NOK. Den var opprinnelig plassert midt på torget. Den ble fjernet på 1930-tallet, men ble i 1978 plassert tilbake. I 1983 ble den flyttet til nåværende plassering, til fordel for en ny større moderne fontene. Den originale bassengfronten var i granitt, men ble byttet ut med en mindre i betong.

Foran biblioteket står skulpturen «Torso» av Kristian Blystad. Den er av grovhugget diabas, og står på lys glatt granittsokkel. Den ble innkjøpt av Arendal kommune i forbindelse med byggingen av Arendals nye bibliotek, som ble åpnet i 1998.

## Bilder

Fil:Torvet Arendal.JPG|Arendal torv mot vest 
Fil:Arendal torv fontene 1.jpg|Jernfontene fra 1873 
Fil:Arendal torv fontene 2.jpg|Nyere fontene 
Fil:Arendal Bibliotek.jpg|Arendal bibliotek med skulpturen «Torso» av Kristian Blystad fra 1998 
Fil:Torvet 8, Arendal.jpg|Torvet 8 var skjulested for Arendalsgruppen under andre verdenskrig 
Fil:Bondeheimen Arendal.JPG|Bondeheimen ble bygget i 1751 og unngikk alle bybrannene. 


## Eksterne lenker
* Arendal kommune – Ukas postkort uke 12: Torvet

__NOTOC__
The Graveyard

***The Graveyard*** er det  syvende studioalbumet til det danske heavy metal-bandet King Diamond.

Albumet er et konseptalbum og det første av King Diamond på Massacre Records. Albumet ble utgitt 30. september 1996

Hovedpersonen (King) i historien er ansatt hos en pervers kjeltring av en ordfører, Mayor McKenzie. En kveld kommer King over at ordføreren seksuelt misbruker sin datter Lucy. King sladrer, og ordføreren vitner om at King er sinnssyk og får ham innlagt på Black Hill Sanitarium. Etter flere år klarer King å rømme. Han gjemmer seg på den lokale kirkegården og planlegger sin hevn mot ordfører Mckenzie mens han myrder alle som kommer igjennom kirkegården om natten. King er overbevist om at legenden om at hvis du dør på en kirkegård og får hodet avkappet, så vil ikke sjelen unnslippe, men vil være i hodet i all tid, er sann. Han kidnapper derfor datteren Lucy for å bruke henne som lokkemat for å få ordføreren ut på kirkegården. Lucy blir begravet i en av sju graver, og ordføreren får tre forsøk på å finne henne, ellers så vil King drepe dem begge. Ordføreren feiler, og King slår ham bevisstløs og graver opp Lucy. Det ender med at Lucy klarer å få hodet til King avkappet av glass fra et knust vindu i kapellet, og hun tar med deg hodet til King da legenden viser seg å være sann.

## Sporliste
Alle tekster av King Diamond.  
# «The Graveyard» – 1:22 (Diamond)
# «Black Hill Sanitarium» – 4:28 (LaRocque)
# «Waiting» – 4:26 (Diamond)
# «Heads on the Wall» – 6:20 (LaRocque)
# «Whispers» – 0:31 (LaRocque)
# «I'm Not a Stranger» – 4:03 (Diamond)
# «Digging Graves» – 6:55 (Diamond)
# «Meet Me at Midnight» – 4:46 (LaRocque)
# «Sleep Tight Little Baby» – 5:38 (Diamond)
# «Daddy» – 3:22 (Diamond)
# «Trick or Treat» – 5:09 (Diamond)
# «Up from the Grave» – 3:18 (Diamond)
# «I Am» – 5:50 (Diamond)
# «Lucy Forever» – 4:56 (LaRocque)

## Personell
*King Diamond – Vokal, keyboard
*Andy LaRocque – Gitar
*Herb Simonsen – Gitar
*Chris Estes – Bassgitar
*Darrin Anthony – Slagverk

## Eksterne lenker
*
Paul He Zeqing

**Paul He Zeqing** (født 1968 i Kina) er katolsk biskop av bispedømmet Wanzhou i byprovinsen Chongqing i Folkerepublikken Kina. 

Han kom fra en katolsk bondefamilie og begynte på presteseminaret for Sichuan i Chengdu i 1989, som en av det tredje årskullet etter seminaret ble gjenåpnet etter den relative liberalisering av religionspolitikken etter kulturrevolusjonen.    

Fader He Zeqing ble bispeviet med pavelig mandat som koadjutor-biskop av Wanzhou 18. oktober 2005 av den 89 år gamle biskop Joseph Xu Zhixuan av Wanzhou. 

Da biskop Xu døde den 8. desember 2008 etterfulgte biskop He ham automatisk.

Han har objektivt sett pådratt seg automatisk (*latæ sententiæ*) ekskommunikasjon ved å bispevie Paul Lei Shiyin 29. juni 2011 og Joseph Huang Bingzhang 14. juli 2011 uten pavelig mandat.

## Referanser
François-Ferdinand Tagliabue

**François-Ferdinand Tagliabue** (kinesisk: 戴世濟, pinyin: *Dai Shiji*; født 29. november 1822 i Coincy-l'Abbaye i Frankrike, død 13. mars 1890) var katolsk kinamisjonær og biskop blant annet i Beijing.

Han ble presteviet den 17. juni 1848 for lasaristene og sendt til Kina. Den 24. september 1868 ble han utnevnt til koadjutor apostolisk vikar av 	Jiangxi og til titulærbiskop, men allerede 22. juni 1869 ble han apostolisk vikar i Sørvest-Zhili. Bispevielsen fulgte 11. desember 1870. 

Den 5. august 1884 ble han forflyttet til det apostoliske vikariat Nord-Zhili (eller Beijing), og der var han inntil sin død i 1890. 

Det var under biskop Tagliabue at Beitangkirken i Beijing ble flyttet fra sitt tradisjonelle område som følge av en omfattende palassutbygging i Keiserbyen, og bygd opp på et mer romslig område i 1887, noe lenger vest i Beijing sentrum, men fremdeles på i keiserlige bydeler.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Pave Pius VI (1717-1799) *1775
* Kardinal Carlo Bellisomi (1736-1808) *1775
* Biskop Marcelino José Da Silva (1749-1830) *1790
* Biskop Roque José Carpegna Díaz (1760-1845) *1803
* Biskop François-Alexis Rameaux (1802-1845) *1840
* Biskop Bernard-Vincent Laribe (1802-1850) *1845
* Biskop Jean-Henri Baldus (1811-1869) *1845
* Biskop Louis-Gabriel Delaplace (1820-1884) *1852
* Biskop *François-Ferdinand Tagliabue*

## Referanser
Paul Kong Lingzhong

**Paul Kong Lingzhong** (født i 1905 i Kina, død 30. oktober 1992 i Kunming) var regjeringsapprobert katolsk biskop av Kunming i provinsen Yunnan i Folkerepublikken Kina. 

Han ble bispeviet uten pavelig mandat, skjønt det er noe uklart om når og av hvem han ble bispeviet. Det kan ha vært  15. juni 1958 i Xiangyang i Hubei, med Francis Yi Xuanhua som oppgitt mulig hovedkonsekrator. Men det er kanskje met sannsynlig at det var den 24. januar 1962, med erkebiskop Ignatius Pi Shushi som hovedkonsekrator.

Han ble biskop for erkebispedømmet Kunming, som en av de første «selvvalgte og selvordinerte» etter at den katolske kirke ble tvunget til å bryte organisatorisk med Pavestolen. Han døde i oktober 1992. 

De fleste av de da 30&nbsp;000 katolikker i bispedømmet Kunming bodde i småbyer og særlig landsbyer.
## Episkopalgenealogi
Hans episkopalgenealogi var:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Erkebiskop Ignatius Pi Shushi (1897-1978) *1949
* Biskop *Paul Kong Lingzhong* (1905-1986) *1962

## Referanser
St. Olaf Church

**St. Olaf Church** (*St. Olaf kirke*), vanligvis referert til som **The Rock Church** (*steinkirken*), er en liten luthersk kirke utenfor Cranfills Gap, Texas, USA, nær byen Clifton. Kirken ligger i et område som kalles for «Norse», etter de norske immigrantene som slo seg ned der på midten av det 19. århundre.

Kirken ble tegnet og bygget i 1886 av Andrew Mickelson, og St. Olaf kirke tjente et samfunn av norsk-amerikanere som var nybyggere i området. Med hjelp av Mickelsons brødre, Christian og Ole, og mange flere bønder, ble kalkstein brutt fra omkringliggende åser for å bygge kirken.

Spesielle begivenheter, slik som bryllup og begravelser, holdes fortsatt i kirken.
Augustine Zhao Jingnong

**Augustine Zhao Jingnong** (født 29. juni 1909 i Chenxian i Longnan i Gansu i Kina, død 16. mai 2004) var katolsk biskop av Tianshui i provinsen Gansu i Kina.

## Liv og virke
Zhao Jingnong ble oppdratt av en misjonsprest fra Belgia ettersom begge hans foreldre døde da han var barn. Han begynte på presteseminar og ble presteviet i 1937. Han ble utnevnt til  administrator av bispedømmet Tianshui i 1951.

Den 24. juli 1966, under kulturrevolusjonen, ble han arrestert og dømt til 15 års fengsel for «kontrarevolusjære forbrytelser». Han tilbragte tretten år i straffearbeidsleirer med harde forhold i Tianshui og i naboprovinsen Qinghai.

I 1979 ble han som 70-åring erklært «politisk rehabilitert» og løslatt.

Den 24. juli 1981 ble han ordinert til biskop av Tianshui i Beijing, uten pavelig mandat, av den «patriotiske» biskop Joseph Zong Huaide.

Han gjorde en rekke fremstøt overfor myndighetene for å få tilbakeført konfiskert, kirkelig eiendom. Han grunnla også et juniorseminar og gjenoppbygde katedralen i Tianshui.

Ifølge en artikkel fra 1987 i *Zhongguo Tianzhujiao*, angivelig forfattet av ham selv, var han i 1956 en av de 36 katolske delegater som møttes i Beijing og som gikk inn for opprettelsen av den kinesiske patriotiske katolske forening. Men i 1988 var han en av fire biskoper som uttrykte tilslutning til et skriv fra biskop Philippe Ma Ji av Pingliang som fordømte det myndighetsstyrte kirkestyre, inklusive den patriotiske forening.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop *Augustine Zhao Jingnong*  (1909-2004) *1981 

## Referanser
Voodoo (album)

***Voodoo*** er det  åttende studioalbumet til det danske heavy metal-bandet King Diamond.

Albumet er et konseptalbum og ble utgitt 30. september 1998. Albumomslaget er tegnet av Kristian Wåhlin.

Handlingen i Voodoo finner sted i 1932 og er om familien Lafayette, Sarah som er gravid, David og bestefar. De flytter til et gammelt kolonihus ved Mississippielven, rett nord for Baton Rouge og ved siden av en voodookirkegård. Tjeneren i huset, Salem, driver med voodoo, noe familien er ukjent med. De hører trommer om natten ifra voodoo-messer på kirkegården og bestemmer seg for ødelegge kirkegården. Salem sier ifra, og det blir bestemt at Lafayette-familien må drepes. Sarah blir besatt av en vooodoo-ånd, og David og bestefaren blir meget syke. En prest blir tilkalt for å drive eksorsisme, men mislykkes. Familien rømmer huset og kommer seg på sykehus og blir friske. Sarah føder barnet, og det viser seg at det snakker baklengs.

## Sporliste
Alle tekster av King Diamond.  
# «Louisiana Darkness» – 1:43 (Diamond)
# «LOA House» – 5:33 (LaRocque)
# «Life after Death» – 5:40 (Diamond)
# «Voodoo» – 4:34 (Diamond)
# «A Secret» – 4:04 (LaRocque)
# «Salem» – 5:18 (Diamond)
# «One Down Two to Go» – 3:45 (Estes – Diamond)
# «Sending of Dead» – 5:40 (Diamond)
# «Sarah's Night» – 3:22 (Diamond)
# «The Exorcist» – 4:52 (LaRocque)
# «Unclean Spirits» – 1:49 (Estes)
# «Cross of Baron Samedi» – 4:29 (Diamond)
# «If They Only Knew» – 0:32
# «Aftermath» – 1:39 (Diamond)

## Besetning
*King Diamond – vokal, keyboard
*Andy LaRocque – gitar, keyboard
*Herb Simonsen – gitar
*Chris Estes – bassgitar
*John Luke Hébert – slagverk

## Eksterne lenker
*
Margrethe Parms vei (Oslo)

**Margrethe Parms vei** (4–20, 25–35) er en vei på Rommen i Bydel Stovner i Oslo. 

Veien går fra Haavard Martinsens vei og leder inn på Rommenfeltet, der den går over i Karen Platous vei, som fører til Rommen skole. Veien fikk sitt navn i 1977 etter Margrethe Parm (1882–1966), ungdomsleder og sosialarbeider, sekretær i KFUKs verdensforbund og direktør for Bredveit fengsel 1946–49.

## Referanser


## Eksterne lenker
* Om Margrethe Parm i Norsk Speiderhistorisk leksikon
Oppstryn

**Oppstryn** er et kirkesogn i Stryn kommune, øst for kommunesenteret Stryn, mot fylkesgrensen til Innlandet. Den ligger rundt østre del av Oppstrynsvatnet og omfatter bygdene Flo, Fosnes, Erdal, Hjelle og Folven. Dalførene Flofjellet, Glomsdalen, Hjelledalen, Sunndalen, Skjæringsdalen, Grasdalen, Erdalen og Fosdalen ligger mellom fjella som strekker seg opp mot 1850 moh. på det meste.

Jostedalsbreen nasjonalparksenter ligger ved Fosnes.

Riksveg 15, som går over Strynefjellet fra Otta til Måløy, går gjennom Oppstryn. Nasjonal turistvei Gamle Strynefjellsveien starter ved Hjelle.

## Referanser
Fylkesvei 3676

**Fylkesvei 3676** går mellom Ålebekk og Breiviga i Lillesand kommune. Veien er 3,2&nbsp;km lang.

Frem til 2019 hadde veien betegnelsen fylkesvei 238 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Segestad

**Segestad**, eller **Sigdestad**, er en fjellgård som ligger 314 meter over havet ved Oppstrynsvatnet. 

Gården er i dag under restaurering av stiftelsen «Segestads vener». Stiftelsen ble startet i 1983 etter at taket blåste av hovedhuset. Husene er fra ca. 1908 og var i bruk fram til 1961 da den siste gårdbrukeren døde. Gården er åpen for besøkende. 

Veien til Segestad er via en bratt, svingete sti fra Glomnes ved Oppstrynsvatnet, og nær 300 høydemeter opp fjellsida langs Glomnesfossen. Gården ligger nær fjellkanten i munningen av Glomsdalen, med flott utsikt ut over Oppstryn.

## Eksterne lenker
*Nordfjord.no: Segestad
Jysk (firma)

**Jysk A/S** (markedsført som *JYSK*), opprinnelig kalt **Jysk Sengetøjslager**, er en dansk møbelkjede som selger blant annet sengetøy, madrasser, møbler og husholdningsartikler.

## Historie
Firmaet het frem til 2001 Jysk Sengetøjslager; *jysk* er i denne sammenhengen adjektivet av Jylland. Jysk er eid av familien bak Lars Larsen Group. Grunnleggeren, Lars Larsen, er kjent som landets ledende kjøpmann i Danmark.

I 1979 åpnet han den første butikken i Danmark, under navnet Jysk Sengetøjslager i Århus i Jylland. I 1984 ble den første butikken utenfor Danmark åpnet, i Tyskland,  under navnet *Dänisches Bettenlager*. Den første butikken i Norge ble åpnet i Stavanger i 1988, under navnet Norsk Sengetøylager. Butikkene i Norge beholdt dette navnet frem til det ble besluttet å omdøpe alle butikkene i konsernet til Jysk i 2001.

Per 2024 består Jysk-gruppen av mer enn  butikker i 48 land og rundt  ansatte. 

## Referanser


## Eksterne lenker
*
Absaloms grav

**Absaloms grav** er et monument i Kedrondalen utenfor Jerusalem som ifølge noen tradisjoner er et minnesmerke over Davids sønn Absalom, men etter alt å dømme stammer det fra et langt senere tidspunkt.

En gang var det skikk og bruk at innbyggere i byen tok med seg uskikkelige barn til monumentet og advarte dem om hvordan det går med en opprørsk sønn. 

Ifølge 2. Samuelsbok 18:17,18 hadde Absalom reist et minnesmerke for seg selv utenfor Jerusalem. Han ble imidlertid ikke gravlagt der, men et sted i skogen. 

Steinmonumentet består blant annet av et spisst tårn. Det kan dateres til omkring det første århundret etter Kristus. Muligens er det et sted hvor en prest er gravlagt.

## Referanser


## Eksterne lenker
* 
* Virtual Tour of Jerusalem. Offers 360-degree view from front of Absalom's Pillar.
Muskego kirke

**Muskego kirke** eller **Norway Lutheran Church** ble oppført i 1844 av de tidligste norsk-amerikaner Luthersk immigranter i Waterford, Wisconsin; den ble flyttet til Saint Paul, Minnesota i 1904. Den er erklært som National Register of Historic Places. Kirken ligger i dag på området for Luther Seminary.

## Referanser
Fylkesvei 3748

**Fylkesvei 3748** går mellom Urdalen i Birkenes og Krageboen i Kristiansand.

Strekningen ble fastlagt 2019, og består av de tidligere Fylkesvei 254 (Aust-Agder) og Fylkesvei 5 (Vest-Agder).

## Kommuner og knutepunkter

## Referanser


## Eksterne lenker
* [Fv. 254 på Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:532,filter:(~(typeId:4568,operator:%27*3d,verdi:(~%27254))),farge:%270_0))/hvor:(kommune:(~928))/@101701,6481977,11) 
*
Fylkesvei 3762

**Fylkesvei 3762** går mellom Samkom i Vennesla og Trongedal i Birkenes og fylkesgrensen ved Steinsland.

Strekningen ble fastlagt 2019, og består av de tidligere fylkesvei 70 (Vest-Agder) og  fylkesvei 261 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Taj Mahal Palace & Tower

**The Taj Mahal Palace & Tower** er et 5-stjernes luksushotell i *Taj*-hotellkjeden, som ligger i den sydlige del av Mumbai i India, nær den pompøse triumfbue Gateway of India. Hotellet, hvis opprinnelige del er grunnlagt i 1903, er oppført i en arkitektonisk blanding av orientalske, mauriske og italienske (florentinske) stilarter, som har vært med på å gjøre Taj Mahal Palace & Tower i Mumbai til *Taj*-kjedens flaggskip.

Hotellet omfatter to distinkt adskilte bygninger, oppført i hver sin stil. Det opprinnelige Taj Mahal Hotel er oppført som et overdådig og pompøst bygningsverk mens The Tower umiddelbart østfor på tross av sin større høyde nærmest forekommer å heve seg i ærbødig respekt for den eldre og mere pompøst utsmykkede hovedbygning.

Hotellet, som er oppført av medlemmer av TATA-familien (TATA Group), har i alt 565 værelser som i kraft av hotellets høye standard og eksotiske beliggenhet har huset en lang rekke notabiliteter, deriblant Mick Jagger, Jacques Chirac, Joan Collins, det norske kongepar, Marianne Faithfull, hertugen av Edinburgh, prins Charles, The Beatles, Bill Clinton, og Jacqueline Kennedy Onassis.

Taj Mahal Palace & Tower, som ligger i Colaba-regionen i den sydlige del av Mumbai i det område som betegnes som Mumbais Manhattan, var sammen med den nærliggende Leopold Cafe og Colaba Police Station blant målene for terrorangrepene i Mumbai 26. november 2008. Hotellet blev meget hardt medtatt av terroristenes voldsomme angrep med håndgranater, brannstiftelse, anvendelse av mindre bomber samt gisseltagning og beskytning av gjester og ansatte med automatvåpen (bl.a. AK-47) med mange drepte ofre som den tragiske konsekvens.

## Eksterne lenker
* ''The Taj Mahal Palace & Tower, Mumbai'' – offisiell website
P4s radiofrokost

***P4s radiofrokost*** er et norsk radioprogram som har gått daglig på P4 siden 1997.    

Programlederene (per november 2024) er Bjørn Faarlund, Øystein Røe Larsen og Vida Lill Berge. Sendingen består av prat, musikk, nyheter, trafikkmeldinger, værmelding og andre faste innslag. Programmet har nyhetsoppdateringer hver hele og halve time.    

*P4s radiofrokost* hadde rundt  daglige lyttere i 2001. Noe som gjorde det til Norges nest mest hørte program. Kun slått av P1s *[[Nitimen]]*.

Programmet etterfulgte *God morgen, Norge* som gikk frem til 24. desember 1996.

## Programledere
* Leif Erik Forberg (1998–1999)
* Bjørn Faarlund (fra 2000) og Tor Andersen 
* Bjørn Faarlund og Jan Norman (fra mars 2008) 
* Bjørn Faarlund, Silje Stang og Jan Norman
* Bjørn Faarlund og Jan Norman  
* Bjørn Faarlund, Victoria Bryde og Jan Norman (til desember 2013) 
* Bjørn Faarlund, Victoria Bryde og Terje Sporsem (fra 1. januar 2012)
* Bjørn Faarlund, Victoria Bryde og Daniel Høglund (fra 1. januar 2013)
* Bjørn Faarlund, Daniel Høglund og Silje Stang (fra 1. september 2014) 
* Bjørn Faarlund, Øystein Røe Larsen og Silje Stang (fra september 2015)
* Bjørn Faarlund, Øystein Røe Larsen og Marte Kaasa Arntsen (fra september 2017)
* Bjørn Faarlund, Michael Andreassen, Samantha Skogrand og Vida Lill Berge (fra september 2022)
* Bjørn Faarlund, Øystein Røe Larsen og Vida Lill Berge (fra august 2024)
* Bjørn Faarlund og Øystein Røe Larsen (fra januar 2025)

## Referanser
 

## Eksterne lenker
*
Acher

**Acher** er en elv i Baden-Württemberg i Tyskland og en av sideelvene til Rhinen fra høyre med en lengde på 40 kilometer. Elven har sitt utspring i Schwarzwald nær toppen av Schliffkopf i en høyde på over 1&nbsp;000 meter over havet, over Ottenhöfen. Elven renner mot Rhinen mellom elvene Rench i sør og Oos i nord gjennom Acherdalen før den renner ut på den øvre Rhinsletta nær Achern. Acher munner ut i Rhinen nær Lichtenau.

## Eksterne lenker
* Deheim.de – Informasjon og bilder av Acher
Jackson Brundage

**Jackson Brundage** (født 21. januar 2001 i Los Angeles i California) er en amerikansk skuespiller. Han spilte James Lucas Scott i TV-serien *[[One Tree Hill]]*.

Han har og så hatt en del gjesteroller i andre kjente serier, som for eksempel ''Las Vegas''.

## Eksterne lenker
*
Fylkesvei 3760

**Fylkesvei 3760** går mellom Tjønntveit og Myrvang i Birkenes kommune.

Frem til 2019 hadde veien betegnelsen fylkesvei 259 (Aust-Agder).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:102921.26077385:6484761.480569/hva:(~(id:532,filter:(~(typeId:4568,operator:%27*3d,verdi:(~%27259))),farge:%270_0))/hvor:(kommune:(~928))/@102861,6492281,12) 
*
Verdensteateret (Sarpsborg)

**Sarpsborg kino** er en kino i Sarpsborg som siden 2022 er driftet av Nordisk Film Kino. Tidligere ble kinoen drevet av ODEON fra 1. januar 2012, men konsesjonshaveren tapte en anbudskonkurranse som førte til at Nordisk Film Kino overtok driften 5. januar 2023.

## Historie
**Verdensteatret** er en kinobygning i Sarpsborg sentrum som ble åpnet i 1916. Kinoen har i 2024 tre saler – sal 1 med 140 plasser, sal 2 med 118 plasser og sal 3 med 28 plasser.

I 2007 hadde kinoen  besøkende, mens den i 2008 (frem til november) hadde hatt nesten .

## Referanser


## Eksterne lenker
*
Beni

**Beni** kan vise til:

*Beni (elv) – ei elv i Bolivia
*Beni (departement) – et departement (fylke) i Bolivia
*Beni (Nord-Kivu) – en by i Den demokratiske republikken Kongo
Rench

**Rench** er en elv i Baden-Württemberg i Tyskland og en av sideelvene til Rhinen fra høyre med en lengde på 59 kilometer. Elven har sitt utspring nær fjellet Kniebis ikke langt ifra Bad Griesbach i Schwarzwald. Rench munner ut i Rhinen nær Rheinau/Lichtenau.

Rench renner gjennom Renchdalen og byene Bad Peterstal, Oppenau, Lautenbach, Oberkirch og Renchen. I Oppenau munner Lierbach ut i Rench. Området rundt de øvre delene av Rench er for øvrig et populært turområde.
Murg

:*For elven i Sør-Schwarzwald, se [[Murg (Sør-Schwarzwald)]]*

**Murg** er en elv i Baden-Württemberg i Tyskland og er en av sideelvene til Rhinen fra høyre med en lengde på 96 kilometer. Elven har sitt utspring i Obertal i Schwarzwald som er en del av Baiersbronn der elvene Rechtmurg (Høyre Murg) og Rotmurg (Røde Murg), begge med kilde i Schliffkopf i byen Baiersbronn, renner sammen. 

Elven renner gjennom Baiersbronn, Forbach, Gernsbach og Gaggenau før den munner ut i Rhinen ved Rastatt. Munningen ble flyttet 1,5 km vestover etter at den ble rettet opp av ingeniøren Johann Gottfried Tulla. I tidligere tider var Murg en viktig elv for tømmerfløting. Tømmeret ble transportert til Steinmauern hvor det ble tørket og satt sammen til større flåter. Fra Steinmauern ble tømmeret fløtet videre til Mannheim og herfra videre til Nederland.

## Litteratur
* 

## Eksterne lenker
*